cyanic-selkie/wikianc huggingface dataset:
குரு என் ஆளு (திரைப்படம்)
கதைச்சுருக்கம்
கிருஷ்ணா (அப்பாஸ்) முதலாளியாக இருக்கும் நிறுவனத்தில் பணிபுரியும் குருவிற்கு (மாதவன்) அந்நிறுவனத்தில் நிர்வாக இயக்குனராகும் ஆசை இருந்தது. கிருஷ்ணா ஒரு விளையாட்டுப்பிள்ளை. கிருஷ்ணா தன்னை நிர்வாக இயக்குனராக மாற்றுவான் எனும் நம்பிக்கையில் குரு கிருஷ்ணாவிற்கு விரும்பும்படியாக நடந்துகொள்கின்றான். கிருஷ்ணாவோ மாடல் சீமா (மம்தா மோகன்தாஸ்) மீது ஆசை கொள்கிறான். ஆனால் குருவிற்கு அதற்கு முன்னரே சீமா மீது ஆசையிருந்தது. தனது முதலாளியும் சீமா மீது ஆசைகொள்ள அவருக்காக தனது ஆசைகளை நிர்வாக இயக்குனராக வருவதையே குரு விரும்புகிறான். ஆனால் கிருஷ்ணாவோ சீமாவிற்காக குருவிடம் உதவி கேட்பதுமட்டுமில்லாமல் அவன் கட்டளையிடும் அனைத்தையும் குரு செய்து முடிக்கிறான். ஒரு கட்டத்தில் குருவிற்கு சீமா மீதுள்ள காதலை மறக்க முடியாமல் போக கிருஷ்ணா சீமாவை நெருங்குவதைத் தடுக்கிறான். கிருஷ்ணா, குரு ஆகிய இருவரில் சீமாவிற்கு யாரைப் பிடிக்கிறது என்பது கதையின் இறுதியாகும்.
இசை
இதிலுள்ள பாடல்களுக்கு ஸ்ரீகாந்த் தேவா இசையமைத்துள்ளார். ஸ்ரீகாந்த் தேவாவுடன் இயக்குநர் செல்வாவுக்கு இத்திரைப்படம் இரண்டாவது ஆகும். திரைப்பட பாடல்வரிகளை பா. விஜய், கபிலன், பழனிபாரதி ஆகியோர் எழுதியுள்ளனர்.
மேற்கோள்கள்
பகுப்பு:2009 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விவேக் நடித்த திரைப்படங்கள் பகுப்பு:மாதவன் நடித்த தமிழ்த் திரைப்படங்கள் பகுப்பு:சிறீகாந்து தேவா இசையமைத்த திரைப்படங்கள் பகுப்பு:தம்பி ராமையா நடித்த திரைப்படங்கள் பகுப்பு:மனோபாலா நடித்த திரைப்படங்கள்
பழங்குடியினர் ஆய்வு நிறுவன அருங்காட்சியகம்
பழங்குடியினர் ஆய்வு நிறுவன அருங்காட்சியகம் (Tribal Research Institute Museum) என்பது பழங்குடியினர் கலை மற்றும் கலைப்பொருட்களைக் கொண்ட அருங்காட்சியகம் ஆகும். இந்த அருங்காட்சிகம் இந்தியாவில் ஒடிசா மாநிலத்தில் புவனேஸ்வரில் உள்ளது. இது பட்டியல் சாதியினர் மற்றும் பட்டியல் பழங்குடியினர் ஆய்வு மற்றும் பயிற்சி நிறுவனத்தின் வளாகத்திற்குள் உள்ளது. இது பழங்குடியினர் அருங்காட்சியகம் என்று பிரபலமாக அறியப்படுகிறது. இதற்கு கருத்தியல் ரீதியாக மனிதனின் அருங்காட்சியகம் என்று பெயரிடப்பட்டுள்ளது. இது உண்மையான பழங்குடி குடியிருப்பு அமைப்புகளைக் கொண்டுள்ளது. மாநிலத்தின் பழங்குடி பாரம்பரியத்தினை வெளியுலகிற்குத் தெரியப்படுத்தும் வகையில் இது பழங்குடி கைவினைஞர்களால் உருவாக்கப்பட்டது ஆகும். பழங்குடியினரின் கலைப்பொருட்கள் மற்றும் பொருள்கள் ஆகியவற்றைக் கொண்ட பிரிவுகள் இந்த அருங்காட்சியகத்தில் அமைந்துள்ளன. இவை ஒடிசாவைச் சேர்ந்த பழங்குடியினரைப் பற்றிய நன்கு ஆய்வு செய்யப்பட்ட, ஆவணப்படுத்தப்பட்ட பண்பாட்டு வாழ்க்கையை வெளிப்படுத்தும் வகையில் அமைந்துள்ளது. இது ஒரு பல்கலைக்கழக பேராசிரியர் பதவிக்கு இணையான பொறுப்பில் இருக்கும் ஒரு இயக்குநரால் தலைமை வகிக்கப்படுகிறது.இந்த அருங்காட்சியகத்தின் நிர்வாகக் கட்டுப்பாடு ஒடிசா அரசாங்கத்தின் எஸ்.டி, எஸ்சி, சிறுபான்மையினர் மற்றும் பிற்படுத்தப்பட்டோர் நலத்துறையிடம் உள்ளது.
இந்த அருங்காட்சியகம் பட்டியல் பழங்குடியினர் ஆய்வு மற்றும் பயிற்சி நிறுவனத்தின் (எஸ்.சி.எஸ்.டி.ஆர்.டி.ஐ) ஒருங்கிணைந்த பகுதியாக செயலாற்றி வருகிறது. இது மனித இனங்களை உள்ளடக்கிய அறிவை மொத்தமாக பரப்பும் முயற்சியில் ஈடுபட்டு வருகிறது.
வரலாறு
கருத்தியல் ரீதியாக "மனிதனின் அருங்காட்சியகம்" என்று பெயரிடப்பட்ட இந்த அருங்காட்சியகம் 1953 ஆம் ஆண்டில் நிறுவப்பட்டது. 1986 ஆம் ஆண்டில், சந்தால், ஜுவாங், கடாபா, சோரா மற்றும் காந்தா சமூகங்களை பிரதிநிதித்துவப்படுத்தும் 5 பழங்குடி குடிசைகள் இந்த வளாகத்தில் கட்டப்பட்டன. மற்றும் பார்வையாளர்களுக்காக இங்கு பழங்குடியினரின் கலைப்பொருட்கள் காட்சிக்கு வைக்கப்பட்டன. 5 மார்ச் 2001 ஆம் நாளன்று, புதிய அருங்காட்சியக கட்டிடம் திறந்து வைக்கப்பட்டது.
சிறப்புகள்
பழங்குடியினர் ஆய்வு நிறுவன அருங்காட்சியகத்தில் காட்சிப்படுத்தப்பட்டுள்ள பொருள்களில் ‘ஷாமான்‘ மற்றும் சாரோவைச் சேர்ந்த ‘மிருகம்‘, கோயாவைச் சேர்ந்த நடனம் ஆடும்மகளிர், பாரம்பரிய ஆடையுடன் காணப்படுகின்ற போண்டா மற்றும் டோங்கிரியா கோந்த் பகுதியைச் சேர்ந்த மகளிர், மற்றும் பழங்குடியினர் பள்ளி மாணவர்கள் வரைந்த ஓவியங்கள் உள்ளிட்டவை காணப்படுகின்றன. ஒடிசாவின் மக்கள் தொகையில் பெரும்பங்கில் பழங்குடியினர் காணப்படுகின்றனர். 2001 ஆம் ஆண்டின் மக்கள் தொகைக் கணக்கெடுப்பின்படி 21.13 விழுக்காட்டினர் பழங்குடியினர் ஆவர். ஒடிசாவின் மொத்த மக்கள் தொகையில் 81.45 லட்சம் பேர் பழங்குடியினர் ஆவர். பழங்குடியினர் அல்லாதோர் அவர்களுக்கு அருகிலேயே பல நூற்றாண்டுகளாக வாழ்ந்துவருகின்றனர். அதன் காரணமாக அவர்களது பண்பாட்டில் பழங்குடியினரின் பாரம்பரியம் பண்பாட்டின் தாக்கத்தைக் காண முடியும். இந்த வகையில் ஒடிசா ஒரு ஒருங்கிணைந்த பண்பாட்டைக் கொண்டதாகக் கருதலாம். இந்துக்களின் உயர்ந்த கடவுளாகக் கருதப்படுகின்ற பகவான் ஜெகந்நாதர், பழமையான பழங்குடியினரான சவராக்கள் அல்லது சாராக்களின் கடவுளாகக் கருதப்பட்டு வருகிறார். ஆதிவாசிகளின் மரத்தால் அவர்களால் பாதி நிலையில் செதுக்கப்பட்ட தெய்வங்கள் பகவான் ஜெகந்நாநதர், பாலபத்ரர் மற்றும் சுபத்ரா ஆகிய தெய்வ உருவங்களுடன் மிகவும் ஒத்த நிலையில் அமைந்துள்ளன.
அரங்குகள்
அருங்காட்சியகத்தில் ஐந்து அரங்குகள் உள்ளன. அவற்றில் காட்சிப்பொருள்கள் பின்வருமாறு வகைப்படுத்தப்பட்டு, காட்சிக்கு வைக்கப்பட்டுள்ளன. -
அமைவிடம்
பழங்குடியினர் ஆய்வு நிறுவன அருங்காட்சியகம், கோபபந்து நகர், புவனேஸ்வர், ஒடிசா 751008 என்ற முகவரியில் அமைந்துள்ளது.
குறிப்புகள்
பகுப்பு:Coordinates on Wikidata பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள் பகுப்பு:பழங்குடிகள் பகுப்பு:புவனேஸ்வர்
மிலாப் சந்த் ஜெயின்
மிலாப் சந்த் ஜெயின் (Milap Chand Jain)(21 ஜூலை 1929 -29 ஏப்ரல் 2015 ) என்பவர் தில்லி உயர் நீதிமன்றத்தின் முன்னாள் தலைமை நீதிபதி, இராஜஸ்தான் மாநில முன்னாள் ஆளுநர் மற்றும் இராஜஸ்தான் மாநில லோக் ஆயுக்தாவின் முன்னாள் தலைவர் ஆவார்.
ஜெயின் 1929ஆம் ஆண்டு ராஜஸ்தான் மாநிலம் ஜோத்பூரில் பிறந்தார். இளங்கலை வணிகவியல் பட்டம் பெற்ற பிறகு இளங்கலைச் சட்டப் பட்டம் பெற்ற இவர், 1978ல் ராஜஸ்தான் உயர் நீதிமன்ற நீதிபதியாக நியமிக்கப்பட்டார். பின்னர் இவர் தில்லி உயர் நீதிமன்றத்தின் தலைமை நீதிபதியாகப் பதவி உயர்வு பெற்றார்.
ஜெயின் ஆணையம்
இராஜீவ் காந்தியின் படுகொலையில் தொடர்புடைய சந்தேகமாகக் கருதப்படும் உள்நாட்டு மற்றும் வெளிநாட்டு நபர்களை  விசாரணை செய்ய இந்திய அரசால் அமைக்கப்பட்ட ஜெயின் ஆணையத்தின் தலைவராகவும் இருந்துள்ளார். இவர் 1990ஆம் ஆண்டு குறுகிய கால ராஜஸ்தான் மாநில ஆளுநராகப் பதவி வகித்தார்.
மறைவு
மிலாப் சந்த் ஜெயின் தமது 86வது அகவையில் உடல்நலக் குறைவால் ஜெய்ப்பூரில் காலமானார்.
மேற்கோள்கள்
பகுப்பு:2015 இறப்புகள் பகுப்பு:1929 பிறப்புகள் பகுப்பு:இந்திய உயர் நீதிமன்ற நீதிபதிகள் பகுப்பு:ஜோத்பூர் மாவட்ட நபர்கள் பகுப்பு:ராஜீவ் காந்தி படுகொலை
ஆஸ்ட்ராகான்
வலது|thumb|260x260px| [[சிமோன்|சிமோனின் ஆஸ்ட்ராகான், ஒரு ஏதெனியன் அரசியல்வாதியான, அவரது பெயரை் குறிப்பிடபட்டுள்ளது ("கிமோன் [மகன்] மில்டியாட்" என)]] thumb|260x260px| ஹிப்போகிரட்டீஸின் மகன் மெகாகிளசின் ஆஸ்ட்ராகான் (கல்வெட்டு: ΜΕΓΑΚΛΕΣ ΗΙΠΠΟΚΡΑΤΟΣ), கிமு 487. ஏதென்ஸில் உள்ள பண்டைய அகோர அருங்காட்சியகத்தில் காட்சிக்கு வைக்கப்பட்டுள்ளது, இது அட்டாலஸின் ஸ்டோவாவில் வைக்கப்பட்டுள்ளது வலது|thumb| கிமு 482 இல் [[தெமிஸ்ட்டோக்ளீஸ்|தெமிஸ்டோக்கிள்ஸிசை தள்ளிவைக்க (நாடுகடத்த) பண்டைய கிரேக்க ஆஸ்ட்ராகானில் வாக்களித்தார்]] ஆஸ்ட்ராகான் (Ostracon, கிரேக்கம் : ὄστρακον ostrakon, பன்மை ὄστρακα ostraka ) என்பது மட்பாண்டத்தின் ஒரு துண்டு ஆகும். பொதுவாக மண் குவளை அல்லது பிற மண் பாத்திரத்தில் இருந்து உடைக்கப்பட்ட ஓட்டுச் சில்லு ஆகும். தொல்லியல் அல்லது கல்வெட்டு சூழலில், ஆஸ்ட்ராகா என்பது எழுத்துகள் கீறப்பட்ட ஓட்டுச்சில்லு அல்லது சிறிய கல் துண்டு போன்றவற்றைக் குறிக்கிறது. பொதுவாக இவை ஏற்கனவே உடைந்த ஓட்டுச் சில்லில் கீறி எழுதப்பட்டவை எனக் கருதப்படுகிறது; பழங்கால மக்கள் மலிவாக, தாரளமாக கிடைக்கும் மட்பாண்ட ஓட்டுச் சில்லுகளை பலவிதமான நோக்கங்களுக்காக எழுதுவதற்கு வசதியாக தேவையான இடங்களாக பயன்படுத்தினர். பெரும்பாலும் இவை மிகக் குறுகிய சொற்களைக் கொண்டவை, ஆனால் சில சந்தர்ப்பங்களில் மிக நீண்டதாகவும் இருக்கலாம்.
சமூகத்திலிருந்து தள்ளிவைத்தல்
செவ்வியல் ஏதென்சு சமூகத்தில் ஒரு குடிமகனை  ஆஸ்ட்ராசிசத்துக்கான (நாடு கடத்துதல்) பரிந்துரை வரும்போது. நாடு கடத்தவேண்டுமா அல்லது வேண்டாமா என்பதை சனநாயக முறைப்படி குடிமக்களின் வாக்களைப் பெற்று முடிவு எடுக்கப்படும். குடிமக்கள் ஓட்டுச் சில்லில் அந்த நபரின் பெயரை எழுதி வாக்களிப்பார்கள்; வாக்கு எண்ணப்பட்டு, அந்த நபருக்கு எதிராக முடிவு அமைந்தால், அந்த நபர் பத்து ஆண்டு காலத்திற்கு நகரத்திலிருந்து நாடு கடத்தப்படுவார், இதனால் புறக்கணிப்பு (Ostracism) என்ற சொல் உருவானது.
எகிப்திய சுண்ணாம்பு மற்றும் பானை ஓட்டு ஆஸ்ட்ராகா
வலது|thumb| விஜியர் கேக்கு அனுப்பப்பட்ட நான்கு அதிகாரப்பூர்வ கடிதங்களில் ஒன்று எகிப்திய ஹைராடிக் மொழியில் [[சுண்ணக்கல் ஆஸ்ட்ராகனில் படியெடுக்கப்பட்டது.]] இடது|thumb|251x251px| இந்த சுண்ணாம்புத் துண்டில் சித்தரிக்கப்பட்டுள்ள [[புது எகிப்து இராச்சியம்|புது இராச்சிய பாரோ ஒரு தலைவரின் கையின் நேர்த்தியைக் கொண்டுள்ளது.  ஒரு ஆசிரியர் தன் மாணவருக்கு கற்பிக்க இந்த ஆஸ்ட்ராகானைப் பயன்படுத்தியிருக்கலாம். வால்டர்ஸ் கலை அருங்காட்சியகம், பால்டிமோர் .]] வழவழப்பான மேற்பரப்புள்ள துண்டுகள் எழுத பயன்படுத்தபட்டன. பொதுவாக பயனற்ற உடைந்த மலிவான பொருள் ஆஸ்ட்ராகாவுக்கு பயன்படுத்தப்பட்ன. ஏனெனில் அவை எளிதில் கிடைக்கக்கூடியனவாகும். எனவே செய்திகள், மருந்துச்சீட்டுகள், இரசீதுகள், மாணவர்களின் பயிற்சிகள், குறிப்புகள் போன்ற குறுங்கால பயன்பாட்டு இயல்புடைய எழுத்துக்களுக்கு இவை அடிக்கடி பயன்படுத்தப்பட்டன. மட்பாண்ட ஓடுகள், சுண்ணாம்பு செதில்கள், மற்றும் பிற கல் வகைகளின் சிறிய துண்டுகளாக இருப்பவை இதற்காக பயன்படுத்தப்பட்டன. ஆஸ்ட்ராகா பொதுவாக சிறியதாக இருந்தது, ஒரு சில சொல் அல்லது மையால் வரையப்பட்ட ஒரு சிறிய படம் போன்றவற்றைக் கொண்டதாக இருந்தது. ஆனால் டெய்ர் எல் மதீனாவில் உள்ள கைவினைஞர் சென்னெட்ஜெமின் கல்லறையில் சினுஹேவின் கதை பொறிக்கப்பட்ட ஒரு பெரிய ஆஸ்ட்ராகான் இருந்தது.
எகிப்தியலில் ஆஸ்ட்ராகாவின் முக்கியத்துவம் மகத்தானது. எகிப்தின் மருத்துவம் முதல் உலகியல் வரையிலான நூல்களை் இவற்றினால் பாதுகாக்கப்பட்டுள்ளன. அவை மற்ற பண்பாடுகளில் அழிந்துபோயின. இவை பெரும்பாலும் நூலகங்களில் பாதுகாக்கப்பட்ட இலக்கிய நூல்களை விட நீண்டகாலம் தாக்குப்பிடித்து அன்றாட வாழ்வின் சிறந்த சாட்சிகளாகச் செயல்படுகின்றன.
தேர் அல்-மதினா மருத்துவ ஆஸ்ட்ராகா
தேர் அல்-மதீனாவில் காணப்படும் பல ஆஸ்ட்ராகாக்கள் புதிய இராச்சியத்தின் மருத்துவப் பணிகள் பற்றிய ஆழமான அழுத்தமான பார்வையை அளிக்கின்றன. மற்ற எகிப்திய சமூகங்களைப் போலவே, தேர் அல்-மதீனாவில் வேலை செய்பவர்களும் வசிப்பவர்களும் மருத்துவ சிகிச்சை, பிரார்த்தனை, மந்திரம் ஆகியவற்றின் மூலம் கவனிப்பைப் பெற்றனர் என்பதை இந்த ஆஸ்ட்ராக்கா காட்டுகின்றன. தேர் அல்-மதீனாவில் உள்ள பதிவுகள் கிராமத்தின் பதிவுகள் நோயாளிகளைப் பார்த்து சிகிச்சை அளித்த " மருத்துவர் " மற்றும் தேள் கொட்டிய மந்திர சிகிச்சையில் நிபுணத்துவம் பெற்ற "ஸ்கார்பியன் சார்மர்" ஆகிய இருவரையும் குறிப்பிடுகின்றன.
குறிப்புகள்
பகுப்பு:கிரேக்க மொழி பகுப்பு:கல்வெட்டியல் பகுப்பு:எழுதுபொருட்கள்
இந்தியாவில் காட்டுயிர்கள்
இந்தியாவில் காட்டுயிர்கள் என்பது இந்திய எல்லைக்கு உட்பட்ட பல்வேறு வகைகளைச் சார்ந்த காட்டு உயிரிகளை சேர்த்தே குறிக்கிறது. பசு, எருமை, ஆடு, பன்றி, ஒட்டகம் போன்ற வீட்டு விலங்குகள் மட்டுமின்றி, பல்வேறு காட்டு விலங்குகளும் இந்தியாவில் உண்டு. வங்காளப் புலி, ஆசியச் சிங்கம், மான், மலைப்பாம்பு, இந்திய ஓநாய், இந்தியக் குள்ள நரி, கரடி, முதலை, செந்நாய், குரங்கு, பாம்பு, மறிமான், காட்டெருமை, ஆசிய யானை உள்ளிட்ட விலங்குகளும் இந்தியாவில் காணப்படுகின்றன. நூற்று இருபதுக்கும் அதிகமான தேசியப் பூங்காக்களிலும், 18 உயிர்க் காப்பகங்களிலும், 500+ பாதுகாக்கப்பட்ட பகுதிகளிலும் இத்தகைய விலங்குகள் பாதுகாக்கப்படுகின்றன. உயிரி பல்வகைமையைக் கொண்ட மூன்று தலங்கள் இந்தியாவில் உள்ளன. அவை மேற்குத் தொடர்ச்சி மலைத்தொடர், இமயமலை, இந்தோ-பர்மா பகுதி ஆகியன.
உயிர்க்கோள காப்பகங்கள்
இந்தியாவில் உள்ள உயிர்க்கோள காப்பகங்களின் பட்டியல் கீழே தரப்பட்டுள்ளது.
கீழுள்ள ஒன்பது காப்பகங்களும், உலகளாவிய காப்பகக் கூட்டமைப்பில் உட்படுத்தப்பட்டுள்ளன. இது ஐக்கிய நாடுகள் கல்வி, அறிவியல், பண்பாட்டு நிறுவனம் வழங்கும் பட்டியல்
இணைப்புகள்
பகுப்பு:இந்திய உயிரினங்கள் பகுப்பு:இந்தியத் தாவரங்கள்
பரணி
பரணி என்ற தலைப்பில் உள்ள கட்டுரைகள்:
ஜாட்டியா சங்சத் பவன்
ஜாட்டியா சங்சத் பவன் (Jatiya Sangsad Bhaban அல்லது National Parliament House, (জাতীয় সংসদ ভবন) என்பது வங்கதேச தலைநகரான டாக்காவில், ஷேர்-இ-பங்களா நகரிலுள்ள வங்காளதேச நாடாளுமன்ற இல்லமாகும். கட்டிடக் கலைஞர் லூயி கானால் வடிவமைக்கப்பட்ட இந்த கட்டிடமானது, உலகின் மிகப்பெரிய சட்டவாக்க அவை வளாகம் ஆகும், இது 200 ஏக்கர் (800,000 சதுர மீட்டர்) கொண்டது. thumb| ஜாட்டியா சங்சத் பவன் கட்டிடத்தின் மேற்குப் பகுதியின் இரவுத் தோற்றம். இந்தக் கட்டிரமானது கட்டிடக்கலைஞர் லூயி கான் குறித்து எடுக்கப்பட்ட ஆவனப்படமான மை ஆர்கிடெக்  என்ற ஆவணப்படத்தில் முக்கிய இடம்பெற்றது. மேலும் ராபர்ட் மெக்கார்டர் என்பவர் Louis I. Kahn  என்ற பெயரில் கானின் கட்டிட வடிவமைப்பில் முறை, வாழ்க்கை முறை குறித்து புத்தகம் எழுதியுள்ளார். இப்புத்தகத்தில் வங்கதேசத்தின் ஜாட்டியா சங்சத் பவன் 21ஆம் நூற்றாண்டில் முக்கியத்துவம் வாய்ந்த கட்டிடம் என அவர் குறிப்பிட்டுள்ளார்.
வரலாறு
thumb|283x283px|கட்டிடத்தின் உள்ளே பாயும் ஒளி இது கட்டி முடிப்பதற்கு முன்னர் நடந்த முதல் மற்றும் இரண்டாம் நாடாளுமன்ற அவைகள் பழைய சங்சத் பவன்  கட்டிடத்தில் கூடின. தற்போது அந்தக் கட்டிடத்தில் பிரதமர் அலுவலகம் செயல்படுகிறது.
வங்காளதேசமானது பாகிஸ்தான் கட்டுப்பாட்டியில் அதன் ஒரு பகுதியாக கிழக்கு பாகிஸ்தான் என்ற பெயரில் இருந்த காலகட்டத்தில் பாக்கித்தானில் உள்ள ஏற்றத்தாழ்வையும், கிழக்குப் பாக்கித்தானில் நிலவிய பிரிவினைவாதத்தை சமாளிக்கவும் பாக்கித்தான் அரசு பல முயற்சிகளை எடுத்தது. அதன் ஒரு பகுதியாக பாக்கித்தானின் அயூப் கான் அரசானாது 1961இல் பாக்கித்தான் நாடாளுமன்றத்தின் ஒரு பகுதியாக டாக்காவில் துணை நாடாளுமன்றத்தைக் கட்டி அதை பாக்கித்தானின் இரண்டாவது தலைநகராக்க திட்டமிட்டது.
இத்திட்டத்தை நல்லமுறையில் முடிக்க. பாக்கித்தான் அரசாங்கமானது தெற்காசிய செயற்பாட்டாளரும் கட்டிடக்கலை நிபுணருமான முஜார்ல் இஸ்லாமின் உதவியை நாடியது. இதற்காக அவர் உலகின் முன்னணி கட்டிடக்கலைஞர்களை இந்த திட்டத்திற்றாக பணியமர்த்த விரும்பினார். அவர் துவக்கத்தில் அல்வார் ஆல்ட்டோ மற்றும் லெ கொபூசியே ஆகியோரை இந்த திட்டத்துக்குள் கொண்டு வர முயற்சித்தார், ஆனால் அவர்கள் இருவரையுமே இதில் கொண்டுவர முடியவில்லை. இறுதியில் முஜார்ல் இஸ்லாம் அவரது முன்னாள் யேல் ஆசிரியரான லூயி கானை ஈடுபடுத்தினார்.
1971 வங்காளதேச விடுதலைப் போர் நடந்தபோது கட்டுமானம் நிறுத்தப்பட்டது. போருக்குப் பிறகு பணிகள் மீண்டும் துவக்கப்பட்டு 1982 ஆம் ஆண்டு சனவரி 28 அன்று முடிக்கப்பட்டது. ஜாட்டியா சங்சத் பவன் கட்டிடத்தின் முக்கால்வாசி பணிகள் முடிந்த நேரத்தில் 1974ஆம் ஆண்டு லூயி கான் காலமானார். கட்டிடத்தின் ஏனைய பகுதிகளை கானின் உதவியாளர் டேவிட் விஸ்டம் நிறைவுசெய்தார்.
கட்டிடக்கலை மற்றும் வடிவமைப்பு
ஜாட்டியா சங்சத் பவன் வளாகத்தில் இடம்பெற்ற புல்வெளிகள், ஏரிகள், நாடாளுமன்ற உறுப்பினர் குடியிருப்புகள் போன்ற அமைத்தையும் லூயி கான் வடிவமைத்தார். ஜாட்டியா சங்சத் வடிவமைப்பில் வங்க மக்களின் காலச்சாரம், பண்பாடு ஆகியவற்றின் பிரதிபலிக்கும் விதத்தில் அமைக்கப்பட்டது. ஜாட்டியா சங்சத் பவனின் வெளிப்புறப் பகுதியானது எளிமையானதாகவும், செயற்கையான நீர்ப்பாதை அமைக்கப்பட்டுள்ளதாகவும் உள்ளது. ஜாட்டியா சங்சத் பவன் மூன்று பகுதிகளாகப் பிரிக்கப்பட்டுள்ளது. மெயின் பிளாசா, தெற்கு பிளாசா, பிரசிடென்சியில் பிளாசா எனத் தனிதனியாகப் பிரிக்கப்பட்டுள்ளது. ஜாட்டியா சங்சத் பவன் முதன்மைக் கட்டிடத்தின் மூன்று பக்கமும் சுற்றியதாக அமைக்கப்பட்டுள்ள செயற்கை ஏரியானது, நாடாளுமன்ற உறுப்பினர் அறைகள் வளாகம்வரை நீட்டிக்கப்பட்டுள்ளது. எண்ணற்ற நதிகள் பாயும் இடமாக வங்கதேசம் உள்ளதை வெளிப்படுத்தும் விதமாக இந்த செயற்கையான நீர்ப்பாதை அழகியலோடு அமைக்கப்பட்டுள்ளது.
பபன் (முதன்மைக் கட்டிடம்)
ஜாட்டியா சங்சாத் பபனில் தனித்தனியாக மொத்தம் ஒன்பது தொகுதிகள் உள்ளன. இவற்றில் எட்டு தொகுதிகளின் உயரம் மட்டும் 110. அதேபோல் மத்தியில் அமைக்கப்பட்டுள்ள எண்கோண வடிவத் தொகுதியின் உயரம் 155 அடியாகும். கட்டிடத்தின் உட்புற பகுதிகள் ஒவ்வொன்றும்  பல்வேறு விதமாக இணைக்கப்பட்டுள்ளன.
வெளி இணைப்புகள்
பகுப்பு:டாக்காவிலுள்ள கட்டிடங்கள் பகுப்பு:வங்காளதேச அரசு
சட்ட ஆட்சியச் சொற்களஞ்சியம் (நூல்)
சட்ட ஆட்சியச் சொற்களஞ்சியம் (Glossary of legal - administrative terms) என்பது கு. சிவமணியால் உருவாக்கபட்ட நிர்வாகம், நீதித்துறை சொற்களைக் கொண்ட சொற் களஞ்சியம் ஆகும். இது 2012 ஆம் ஆண்டு புதுச்சேரி அரசால் வெளியிடப்பட்டது.
வரலாறு
இரண்டாவது ஆட்சிமொழி ஆணையத்தின் தலைவராக நீயரசர் மகராஜன் இருந்தபோது சட்டங்களை தமிழில் மொழிபெயர்க்கும் பணிக்கு மொழிபெயர்ப்பாளராக கு. சிவமணியை கொண்டுவந்தார். அவர் சட்டங்களை மொழிபெயர்க்கும் பணியிலும், பிறர் மொழிபெயர்ப்பை சரிபார்த்தல் போன்ற பணிகளிலும் ஈடுபட்டார். அப்போது நீதியரசர் மகராஜன் பரிந்துரைத்த தனித் தமிழ் சொற்களை கு. சிவமணி குறித்துவைத்து வந்தார். 1990இல் தமிழக அரசுப் பணியிலிருந்து கு. சிவமணி ஓய்வு பெற்றார். புதுவையில் அயல் பணியில் இருந்த கு. சிவமணிக்கு புதுச்சேரி அரசு இரண்டாண்டு பணி நீட்டிப்பு வழங்கி அவரிடம் இருந்த குறிப்புகளைக் கொண்டு சட்ட ஆட்சியச் சொற்களஞ்சியம் உருவானது. இது மாணவர்களுக்கான அகராதி, வழக்கறிஞர்களுக்கு வழிகாட்டி, மொழிபெயர்ப்பாளர்களுக்கு கையேடு என வெவேறு நோக்கங்களுக்காக பயன்படும் வகையில் தலைமைப் பதிப்பாசிரியராக இருந்து  கு. சிவமணி உருவாக்கி 2002 இல் அப்பணியை முடித்தார். பத்தாண்டுகள் கழித்து 1391 பக்கங்கள் கொண்ட இந்த நூலை 27 ஏப்ரல் 2012 அன்று புதுவை முதலமைச்சர் என். ரங்கசாமி வெளியிட்டார்.
பாதம்
பாதம் (feet-பாதங்கள்-பன்மை), முதுகுநாணிகளின் உடற்கூற்றியல் அமைப்பில் ஒன்றாகும். உடல் எடையைத் தாங்குவதற்கும், இடப்பெயர்ச்சிக்கும் உதவும் மூட்டுகளின் ஒரு பகுதியாகும். பல விலங்குகள் எலும்புகளால் ஆன கால்கள் கொண்டவை. அக்கால்களில் முடிவில் விரலிடுக்குகளும் நகங்களும் கொண்ட பாத அமைப்பு காணப்படும்.
பழைய ஜெர்மானிய மொழியிலிருந்து பெறப்பட்ட ஃபோட் (fot) என்ற சொல்லிலிருந்து foot என்ற ஆங்கிலச் சொல் பெறப்பட்டது. இதன் பொருள் முதுகெலும்புள்ள விலங்குகளில் கால்கள் சந்திக்கும் ஒரு முக்கியப் பகுதி என்பது பொருளாகும். இதன் பன்மைப்பொருளில் வழங்கப்படும் feet என்பது இலக்கண விகாரப்பட்டு, வழங்கும் சொல்லாகும்
அமைப்பு
மனிதர்களின் பாதம் இருபத்தாறு எலும்புகளாலும், முப்பத்து மூன்று இணைப்புகளாலும், நூற்றுக்கும் மேற்பட்ட தசைகளாலும், தசை நாண்களாலும், தசைநார்களாலும் ஆனது. இது நன்கு உறுதியாகக் கட்டமைக்கப்பட்ட ஓர் இயந்திரம் போன்ற அமைப்பாகும். கணுக்கால் எலும்பு, குதிக்கால் எலும்பு, நெருக்கமான நீண்ட குருத்தெலும்புகள் ஆகியவை சேர்ந்ததே கால் ஆகும். 1197 இல் செய்யப்பட்ட ஒரு மானிடவியல் ஆய்வின்படி வட அமெரிக்க காகேசிய இனத்தைச் சேர்ந்த, 35.5 வயதுடைய ஓர் ஆணின் கால் எலும்பின் நீளம் 26.3 செ.மீ ஆகும்.
நடுப்பாதம் கனசெவ்வக எலும்பு, நேவிகுலர் எலும்பு, மூன்று ஆப்பெலும்புகள் ஆகிய ஐந்து சீரற்ற எலும்புகளால் இணைக்கப்பட்டது ஆகும். நடுப்பாதத்தின் வளைபாத அமைப்பானது அதிர்வுகளைத் தாங்குவதற்கேற்ப அமைந்துள்ளது. நடுப்ப்பாதமானது, முன்பாதத்துடனும் பின்பாதத்துடனும் தசைகள் மற்றும் பிளாண்டர் பாஸ்கியா என்ற திசுக்களால் இணைக்கப்பட்டுள்ளது. முன் பாதமானது ஐந்து விரல்கள், நீண்ட நெருக்கமாக அமைந்துள்ள ஐந்து எலும்புகள் ஆகியவற்றால் ஆனது. இது கைவிரல்களின் எலும்பமைப்பை ஒத்திருக்கும். கால்விரல் எலும்புகள் பாலாங்க்ஸ் எலும்புகள் என அழைக்கப்படுகின்றன. பெருவிரலில் இரண்டு பாலாங்க்ஸ் எலும்புகளும் மற்ற நான்கிலும் ஒவ்வொரு பாலாங்க்ஸ் எலும்புகளும் இருக்கும்.
மேற்கோள்கள்
பகுப்பு:உடற்கூற்றியல் பகுப்பு:மனித உடல் பகுப்பு:மனித உடலியங்கியல் பகுப்பு:மனித உடற்கூற்றுத் தொகுதிகள்
அண்டனூர் சுரா
அண்டனூர் சுரா, (பிறப்பு 1983) (ஆங்கிலம்: Andanoor Sura) என அழைக்கப்படும் சு. இராஜமாணிக்கம் தமிழ் நாட்டின் புதுக்கோட்டை மாவட்டம் கந்தர்வக்கோட்டையைச் சேர்ந்த ஒரு எழுத்தாளர் ஆவார். இவர் ஏழு சிறுகதைத்தொகுப்புகள், மூன்று கட்டுரைத் தொகுப்புகள் மற்றும் ஐந்து புதினங்களை வெளியிட்டுள்ளார்.
ஆதாரங்கள்
பகுப்பு:வாழும் நபர்கள் பகுப்பு:1983 பிறப்புகள் பகுப்பு:தமிழக எழுத்தாளர்கள் பகுப்பு:தமிழ் எழுத்தாளர்கள்
சிவஹர் மாவட்டம்
பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றியஅரசின் நிதியைப் பெறுகிறது.
சான்றுகள்
பகுப்பு:சிவஹர் மாவட்டம் பகுப்பு:பீகார் மாவட்டங்கள்
அமர் திறப்பு
அமர் திறப்பு (Amar Opening) என்பது பின் வரும் சதுரங்கத் திறப்பு நகர்வுகளை கொண்டு தொடங்குகிறது. இத்திறப்பை பாரிசு திறப்பு, போதை குதிரை திறப்பு அல்லது அமோனியா திறப்பு போன்ற பெயர்களாலும் அழைக்கப்படுகிறது. அமோனியாவின் வேதியியல் வாய்ப்பாடும் (NH3) இத்திறப்பின் முதல் நகர்வும் (Nh3) ஒன்றாக இருப்பதால் அமர் திறப்பு சில சமயங்களில் அமோனியா திறப்பு என்றழைக்கப்படுகிறது. 1930 களில் பாரசீகத்தைச் சேர்ந்த சார்லசு அமர் இத்திறப்பை முதன்முதலில் விளையாடினார். போலந்து மற்றும் பிரெஞ்சு நாட்டைச் சேர்ந்த சதுரங்க கிராண்டு மாசுட்டர் சவியெல்லி டார்ட்டகோவர் இவ்வகைத்திறப்புக்கு அமர் திறப்பு எனப் பெயரிட்டார். இவ்விரண்டு பெயர்களையும் இவர் பயன்படுத்தினார் என்பது குறிப்பிட்த்தக்கது. இலண்டனைச் சேர்ந்த சதுரங்க சதுரங்க வீர்ர் திம் ஆர்டிங் என்பவர் இந்நகர்வை அமர் என்ற ஆங்கில சொல்லின் விரிவாக்கம் கட்டுக்கடங்காத பைத்தியம் மற்றும் கேலிக்கிடமான திறப்பு (Absolutely mad and ridiculous) என்ற பொருள் கொண்டது என நகைச்சுவையாகத் தெரிவிப்பதுண்டு.
வழக்கத்திற்கு மாறான அரிய திறப்பு முறை என்பதால் Nh3 திறப்பை சதுரங்க கலைக்களஞ்சியம் ஏ0 என்ற குறியீட்டால் குறிக்கிறது.
விவாதங்கள்
தர்கின் திறப்பைப் போலவே இத்திறப்பிலும் வெள்ளை தன்னுடைய குதிரையை எந்தவொரு பொருத்தமான காரணமுமில்லாமல் விலாப்புறத்தில் வெளியே கொண்டுவருகிறது. இவ்வாறு வெளியே கொண்டுவருவது அலங்கோலமானது. விலாப்புறத்து குதிரை வலிமையற்றது என்று சீக்பெர்ட் தாரசு கூறுகிறார். எனினும் ராசா பக்கத்து குதிரையை வெளியே கொண்டுவருவது ராசா பக்கத்து கோட்டை காட்டுவதற்கான தயாரிப்பு என கருதி இதையும் ஒரு பொதுவான நகர்வாக கருதலாம் என்று கருதுவோரும் உண்டு. குதிரையை 1.Na3 நகர்வு செய்வதைக்காட்டிலும் 1.Nh3 நகர்வு செய்வது பொதுவானது என்பாரும் உண்டு. .  வெள்ளையின் இந்த முதல் நகர்வுக்கு எதிராக கருப்பு பொதுவாக 1...d5 என விளையாடுவது வழக்கம். இரண்டாவது நகர்வின் போது கருப்பு 2...Bxh3 என விளையாடி வெள்ளையின் சிப்பாய் கட்டமைப்பை சீர்குலைக்கின்ற அச்சமூட்டும் நகர்வினை விளையாட திட்டமிடுகிறது என பொருளாகும். இதற்கு பதிலாக வெள்ளை 2.g3 என விளையாடும். எனவே கருப்பு மீண்டும் மையத்தை குறிவைத்து 2...e5. என விளையாடும்.
பெயர் சூட்டப்பட்ட மாறுபாடுகள்
அமர் திறப்பு சதுரங்க திறப்பில் பல பெயர்சூட்டப்பட்ட மாறுபாடுகள் விளையாடப்படுகின்றன. இவற்றில் மிகவும் பிரபலான திறப்பு பாரிசு பலியாட்டம் எனப்படும் சதுரங்கத் திறப்பாகும். 1.Nh3 d5 2.g3 e5 3.f4?! Bxh3 4.Bxh3 exf4. பாரிசு பலியாட்டத் திறப்பில் கருப்பு மையப்பகுதியில் நிலையாக இடம்பிடிப்பதை வெள்ளை அனுமதிக்கிறது. கருப்புக்கு சில அதிக புள்ளிகள் கிடைப்பதையும் வெள்ளை அனுமதிக்கிறது. கொடுக்கப்பட்ட பலியும் வீணாகப் போகுமோ என்ற சந்தேகத்தையே அளிக்கிறது. பாரிசு பலியாட்ட்த்தில் பெயரிடப்பட்ட ஒரேயொரு மாறுபாடு கெண்ட் பலியாட்டம் மட்டுமே.: 5.0-0 fxg3 6.hxg3. இவ்வகையான மாறுபாட்டை முதலில் தார்டாகோவர், 1933 ஆம் ஆண்டு ஆண்டோர் லைலியெந்தாலை எதிர்த்து பாரிசில் விளையாடும்போது பயன்படுத்தினார். இதைதவிர மற்றொரு பெயரிடப்பட்ட மாறுபாட்டு நகர்வும் 1...e5 நகர்வில் விளையாடப்படுகிறது. கிரேசி காட் எனப்படும் இம்மாறுபாட்டில் : 1.Nh3 e5 2.f3 d5 3.Nf2 என்ற போக்கில் நகர்வுகள் இருக்கும். = மேற்கோள்கள் ==
புற இணைப்புகள்
பகுப்பு:சதுரங்கத் திறப்புகள்
ஆர்த்தர் மில்னே
வாழ்க்கை
மில்னே இங்கிலாந்து, யார்க்சயரில் உள்ள கல்லில் பிறந்தார். இவர் கைமெர்சு கல்லூரியில் சேர்ந்து அங்கே கணிதவியல், இயற்கை அறிவியல் கல்விக்கான நல்கையை கேம்பிரிட்ஜ் டிரினிட்டி கல்லூரியில் படிக்க 1914 இல் வென்றுள்ளார். இவர் இத்தேர்வில் இதற்காக இதுவரை பெறாத அளவு உயர்மதிப்பெண்களைப் பெற்றுள்ளார். இவர் 1916 இல் ஏ. வி. கில்லின் கனிதவியல் குழுவில் சேர்ந்தார். இக்குழு படைக்கருவிகல் அமைச்சகத்துக்காக வான்களத் தாக்கத் தகரியின் எறிபடையியலில் பணிபுரிந்தது. இவர்கள் கில் படைப் பிரிவினர் எனப்பட்டனர். பின்னர் இவர் ஒலி இருப்பறிதைல் சிறப்பு வல்லுனரானார். இவர் அரசு ந்வாயியல் தன்னார்வ இருப்புப்படையில் 1917 இல் தளபதி ஆனார். இவர் கேம்பிரிட்ஜ் டிரினிட்டி கல்லூரியின் உறுப்பினராக 1919 முதல்1925 வரையில் இருந்தார். இவர் சூரிய இயற்பியல் வான்காணகத்தில் உதவி இயக்குநராக 1920 முதல் 1924 வரையிலும் டிரினிட்டியில் விரிவுரையாளராக 1924–1925 இலும்பல்கலைக்கழக வானியற்பியல் விரிவுரையாளராக 1922 முதல் 1925 வரையிலும் இருந்தார். இவர் 1924 முதல் 1928 வரையில் மான்செசுட்டர் விக்டோரியா பல்கலைக்கழகத்தில் பயன்முறைக் கணிதவியல் பேயர் பேராசிரியராக இருந்தார். பீனர் 1928 இல் இரவுசு பால் கணிதவியல் பேராசிரியராகி ஆக்சுபோர்டு வாதாம் கல்லூரி ஆய்வுநல்கையையும் பெற்றார். இவரது தொடக்கநிலைப் பணிகள் கணித வானியற்பியலி அமைந்தன. இஅவர்து 1930 களின் ஆய்வுகள் சார்பியல் கோட்பாட்டிலும் அண்டவியலிலும் அமைந்தன. விண்மீன்களின் அக்க் கட்டமைப்பு பற்றிய இவரது பிந்தைய பணிக்குப் பெரும் எதிர்ப்பு கிளம்பியது. இவர் அரசு வானியல் கழகத்தின் தலைவராக 1943–1945 இல் விளங்கினார். இரண்டாம் உலகப் போரின்போது எறிபடையியலில் மீண்டும் ஆய்வு மேற்கொண்டார். இவர் அயர்லாந்தில் உள்ள டப்ளினில் விரிவுரைகள் ஆற்ற ஆயத்தத்தில் முனைந்திருந்தபோது மாரடைப்பால் இறந்தார். இந்தவிரிவுரைகள் இவரது புத்தியல் அன்டவியலும் கடவுள் பற்றிய கிறித்தவ எண்ணக்கருவும் (Modern Cosmology and the Christian Idea of God (1952) எனும் தலைப்பில் பின்னர் வெளியிடப்பட்ட நூல்களில் தரப்பட்டுள்ளன.
கல் பல்கலைக்கழகத்தில் 2015 இல் திறக்கப்பட்ட ஈ. ஏ. மில்னே வானியறபியல் மையம் இவரது நினைவாகப் பெயரிடப்பட்டுள்ளது.
தகைமைகள்
விருதுகள் இவர் பெயர் இடப்பட்டவை
மேற்கோள்கள்
பகுப்பு:1896 பிறப்புகள் பகுப்பு:1950 இறப்புகள் பகுப்பு:பிரித்தானிய அண்டவியலாளர்கள் பகுப்பு:ஆங்கிலேய வானியலாளர்கள் பகுப்பு:பிரித்தானிய வானியலாளர்கள் பகுப்பு:ஆங்கிலேய இயற்பியலாளர்கள் பகுப்பு:பிரித்தானிய இயற்பியலாளர்கள்
பொன்குறிச்சி இராஜேஸ்வர சுவாமி கோயில்
பொன்குறிச்சி இராஜேஸ்வர சுவாமி கோயில் தமிழ்நாட்டில் நாமக்கல் மாவட்டம், பொன்குறிச்சி என்னும் ஊரில் அமைந்துள்ள முருகன் கோயிலாகும்.
கோயில் அமைப்பு
இக்கோயிலில் இராஜேஸ்வரசாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சீதாமரி மாவட்டம்
சீதாமரி மாவட்டம், இந்திய மாநிலமான பீகாரின் மாவட்டங்களில் ஒன்று. . இதன் தலைமையகம் தும்ராவில் உள்ளது. இந்த மாவட்டம் நேபாளத்தை ஒட்டி அமைந்துள்ளது.
வருவாய் வட்டங்கள்
சீதாமரி மாவட்டம் 3 வருவாய் வட்டங்களைக் கொண்டது. அவைகள்:
ஊராட்சி ஒன்றியங்கள்
இம்மாவட்டம் 17 ஊராட்சி ஒன்றியங்களைக் கொண்டது. அவைகள்:
பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது
மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, சீதாமரி மாவட்ட மக்கள்தொகை 34,23,574 ஆகும். இம்மாவட்டடத்தில் மக்கள்தொகை அடர்த்தி, ஒரு சதுர கிலோ மீட்டர் பரப்பளவில் 1491 நபர்கள் வசிக்கின்ரனர். இம்மாவட்டத்தில் இந்தி மொழி 82.73%, மைதிலி மொழி 3.25% மற்றும் உருது 13.96% பேசுகின்றனர். மக்கள் தொகையில் இந்துக்கள் 78.06% மற்றும் இசுலாமியர் 21.62% உள்ளனர்.
வெளி இணைப்புகள்
பகுப்பு:பீகார் மாவட்டங்கள் பகுப்பு:சீதாமரி மாவட்டம்
பொய் கொலைத் திமிங்கிலம்
thumb|வலது| 1946 இல் அர்ஜென்டினாவில் ஒதுங்கிய இத்திமிங்கலங்கள் வலது|thumb| குதிக்கும் இத்திமிங்கலம்
பொய் கொலைத் திமிங்கலம் (false killer whale, Pseudorca crassidens) என்பது கடல்சார் டால்பின் ஆகும். இது உலகளவில் பெருங்கடல்களில் வாழ்கிறது. ஆனால் முக்கியமாக வெப்பமண்டல பகுதிகளுக்கு அடிக்கடி வந்து செல்கிறது. இது முதன்முதலில் 1846 ஆம் ஆண்டில் ஒரு மண்டை ஓட்டின் அடிப்படையிலான போர்போயிஸ் இனமாக விவரிக்கப்பட்டது, இது 1861 ஆம் ஆண்டில் முதல் சடலங்கள் கண்டெடுக்கப்பட்டது. "பொய்யான கொலையாளி திமிங்கலம்" என்ற பெயரானது, இதே போன்ற மண்டை ஓட்டு பண்புகளிலிருந்து, கொலைத் திமிங்கலத்தில் இருந்து (Orcinus orca)இப்பெயர் வந்தது.
வாழிடம்
இந்த திமிங்கலங்கள், வெப்பமண்டல, மித வெப்பமண்டல கடல் நீரில் பரவலாக இருப்பதாகத் தெரிகிறது. இந்த இனங்கள் மிதமான வெப்ப நீரில் அதிகம் காணப்படுகின்றன. சிலநேரங்களில், சூடான நீர்நிலைகளிலும் வாழும் இயல்புடையன என்பதற்கானப் பதிவுகளும் உளளதாகத் தெரிகிறது. இவைப் பொதுவாக, 50 ° N ஐ தாண்டி, 50 ° S க்கு இடையில் வாழ்கின்றன. இது பொதுவாக திறந்த பெருங்கடல்களிலும் ஆழமான நீர் பகுதிகளிலும் வசிக்கின்றன. இருப்பினும், இது கடல் தீவுகளுக்கு அருகிலுள்ள கடலோரப் பகுதிகளில் அதிகம் வாழலாம்.
இந்த திமிங்கிலங்கள், உலகம் முழுவதும் வாழும் இயல்புடையதாகத் தெரிகிறது. இருப்பினும் மொத்த கணக்கீடு எதுவும் செய்யப்படவில்லை. கிழக்கு பசிபிக் கடற்பகுதிகளில் அதிக எண்ணிக்கையில் வாழ்கின்றன. சீனா, சப்பானுக்கு அருகில் 16,000 எண்ணிக்கையில் இருப்பதாகத் தெரிகிறது. அவாய் தீவினைச் சுற்றி, இதன் எண்ணிக்கைக் குறைந்து வருகிறது.
வளர் இயல்பு
திமிங்கலம் அதிகபட்சமாக 6 மீ (20 அடி) நீளத்தை அடைகிறது. பிறந்த குட்டியானது, 1-2 மீட்டர் நீளம் இருக்கும். இருப்பினும் உலகம் முழுவதும் இந்த அளவு மாறுபட்டு உள்ளது. இது மிகவும் நேசமானதாகும். இது 500 உறுப்பினர்களைக் கொண்ட, தொகுதிகளை உருவாக்குவதாக அறியப்படுகிறது. மேலும் பாட்டில்நோஸ் டால்பின்கள் (Tursiops truncatus) போன்ற பிற டால்பின் இனங்களுடனும், இணைந்து வாழும் இயல்புடையன. மேலும், இது மற்ற உயிரினங்களுடன் நெருக்கமான பிணைப்புகளை உருவாக்கி வாழலாம். அத்துடன் அவர்களுடன் பாலியல் (பாலின மற்றும் ஓரினச்சேர்க்கை உட்பட) தொடர்புகளில் பங்கேற்கலாம். மாறாக, இந்த திமிங்கலம், மற்ற டால்பின்களுக்கு உணவளிப்பதாக அறியப்படுகிறது. இருப்பினும் இது பொதுவாக ஸ்க்விட் மற்றும் மீன்களை உண்ணுகிறது. இது ஒரு ஆழமான நீர்பகுதிக்குள் செல்லும், டால்பின் வகை ஆகும், அதிகபட்சமாக 927.5 மீ (3,043 அடி) ஆழம் வரை செல்வதாகப் பதிவு செய்யப்பட்டுள்ளது; இதன் அதிகபட்ச வேகம் மணிக்கு 29 கிமீ / மணி (18 மைல்) ஆகும்.
இந்த திமிங்கலம் 8 முதல் 14 வயது வரை உடல் முதிர்ச்சியை அடைகிறது. அதிகபட்சமாக ஆண்கள் 57 ஆண்டுகளும், பெண்கள் 62 ஆண்டும் உயிர் வாழ்கின்றன. பாலியல் முதிர்ச்சி 8 முதல் 11 வயது வரை நடக்கிறது. தனது வாழ்நாளில், 7 ஆண்டு இடைவெளியில் குட்டியினை ஈன்று வளர்க்கின்றன. இனப்பெருக்கம் ஆண்டு முழுவதும், எம்மாதத்திலும் ஏற்படலாம். இருப்பினும், இவைப் பொதுவாக குளிர்காலத்தின் பிற்பகுதியில், குட்டிகளை ஈனுகின்றன. கர்ப்ப காலம் 15 மாதங்கள் ஆகும். பெண் திமிங்கலங்கள், 9 மாதங்கள் முதல் 2 ஆண்டுகள் வரை பாலூட்டுகின்றன. குட்டிகளை வழிநடத்தும் திமிங்கலங்கள், பெண் திமிங்கலங்கள் ஆகும். இவை மாதவிடாய் நின்ற பிறகு, இனப்பெருக்கத்திற்குப் பிந்தைய கணிசமான ஆயுட்காலம் இருப்பதாக கண்டறியப் பட்டுள்ளன. இவைகள் 45 முதல் 55 வயது வரை வாழ்கின்றன.
மேற்கோள்கள்
பகுப்பு:கடல்வாழ் உயிரினங்கள் பகுப்பு:ஓங்கில்கள்
அரியாக்கவுண்டம்பட்டி மாரியம்மன் கோயில்
அரியாக்கவுண்டம்பட்டி மாரியம்மன் கோயில் தமிழ்நாட்டில் நாமக்கல் மாவட்டம், அரியாக்கவுண்டம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இமயமலை நீர் மூஞ்சூறு
பகுப்பு:தீவாய்ப்பு கவலை குறைந்த இனங்கள் பகுப்பு:பாலூட்டிகள் இமயமலை நீர் மூஞ்சூறு (Himalayan water shrew)(சிமரோகலே இமாலயிகா) என்பது சோரிசிடே குடும்பத்தில் உள்ள பாலூட்டிகளின் ஒரு வகை. இது சீனா, இந்தியா, யப்பான், லாவோஸ், மியான்மர், தைவான் மற்றும் வியட்நாமில் காணப்படுகிறது.
பாசரோனா துர்கா
மேற்கோள்கள்
பகுப்பு:திபெத்திய விலங்குகள்
பிஷப் செவிலியர் கல்லூரி
பிஷப் செவிலியர் கல்லூரி பிஷப் செவிலியர் கல்லூரி, தமிழ்நாட்டில்டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள ஒரு தனியார் கல்லூரி. இக்கல்லூரி தாராபுரம் ஈரோடு  மாவட்டம், தமிழ்நாட்டில் அமைந்துள்ளது. இக்கல்லூரி 1991 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
படிப்புகள்
இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.
சான்றுகள்
=வெளிஇணைப்புக்கள்=
பகுப்பு:ஈரோடு மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக இணைவுக்கல்லூரிகள்
தல்வார் கலைக்கூடம்
தல்வார் கலைக்கூடம் (Talwar Gallery), ஒரு சமகால இந்திய கலைக்கூடம் ஆகும். தீபக் தல்வார் அவர்களால் நிறுவப்பட்ட இந்த கலைக்கூடம் செப்டம்பர் 2001 ஆம் ஆண்டில் நியூயார்க்கிலும் 2007 ஆம் ஆண்டில் புதுதில்லியிலும் திறந்து வைக்கப்பட்டது.
கண்ணோட்டம்
நியூயார்க்கின் தல்வார் கலைக்கூடம் செப்டம்பர் 2001 இல் தொடங்கப்பட்டது. புது தில்லியின் தல்வார் கலைக்கூடம் 2007 இல் தொடங்கப்ட்டது. தல்வார் கலைக்கூடத்தின் நிறுவனர் தீபக் தல்வார் 1996 ஆம் ஆண்டு முதல் இந்தியாவைச் சேர்ந்த சமகால கலைஞர்களுடன் பணியாற்றி வருகிறார். இன்று இந்திய துணைக் கண்டத்தில் பணிபுரியும் மிகவும் சிறப்பு பெற்ற சில கலைஞர்களையும், 20 ஆம் நூற்றாண்டின் முக்கியமானய கலைஞர்களான எஸ்டேட் ஆஃப் ரம்மனா உசேன் மற்றும் நஸ்ரீன் மொஹமதி போன்றோரையும் பிரதிநிதித்துவப்படுத்தும் வகையில் அமைந்துள்ள தல்வார் கலைக்கூடமானது இந்திய துணைக் கண்டம் மற்றும் அதன் புலம்பெயர் நாடுகளைச் சேர்ந்த கலைஞர்களை மையமாகக் கொண்ட ஒரு சமகால கலைக்கூடமாக இயங்கி வருகிறது. கலைஞர் புவியியல் ரீதியாக அமைந்திருக்கிறார், கலை அல்ல என்பதே இந்த கலைக்கூடத்தின் இலக்காக அமைந்துள்ளது. அவர்களின் தேடலும் அவற்றின் பணியும் புவியியல், சமயம், பண்பாடு அல்லது இனம் ஆகியவற்றின் அடிப்படையில் எந்தவொரு எளிமைப்படுத்தப்பட்ட வகைப்படுத்தலையும் கடந்து செயல்பட்டு வருகின்றன.
நியூயார்க் தல்வார்
செப்டம்பர் 2001 ஆம் நாளன்று திறக்கப்பட்ட முதல் நியூயார்க்கில் அமைந்துள்ள தல்வார் காட்சிக்கூடத்தில், அருங்காட்சியக காட்சிப்பொருள்கள் மற்றும் சேகரிப்புகளில் இருந்த, கலைஞர்களின் சொந்த தனிப்பட்ட பாணியில் அமைந்த கண்காட்சிகளை நடத்தி வந்துள்ளது. அமெரிக்காவில் இவ்வாறான தனிநபர் கலைப் பொருள்களைக் கொண்ட கண்கட்சியானது தல்வார் நியூயார்க் தல்வார் கலைக்கூடத்தில் 2003 ஆம் ஆண்டில்நஸ்ரீன் மொஹமதி (1937-90) அவர்களால் நடத்தப்பட்டதாகும். இதுவே முதல் தனியார் கண்காட்சி ஆகும். இது இந்தியாவுக்கு வெளியே நடத்தப்பட்ட மொஹமதியின் முதல் தனிக் கண்காட்சி ஆகும். இந்த அவருடைய கண்காட்சியில் அவரது புகைப்படங்களும் முதல் முறையாக இடம் பெற்றிருந்தன. மேலும் தல்வார் 2008 மற்றும் 2013 ஆம் ஆண்டுகளில் மீண்டும் தனிக் கண்காட்சிகளை மொஹமதியை மையமாகக் கொண்டே நடத்தியது. அவருடைய கலைப்பொருள்கள் மட்டுமே அதில் காட்சிப்படுத்தப்பட்டிருந்தன. நியூயார்க்கில் உள்ள மெட்ரோபொலிட்டன் மியூசியம் ஆஃப் ஆர்ட் (எம்.இ.டி) மொஹமதியின் படைப்புகளை 2016 ஆம் ஆண்டில் தி மெட் ப்ரூயரில் அந்த அருங்காட்சியகாத்தின் முதல் தனிக் கண்காட்சியாக நடத்தியது. அதுபோலவே தல்வார் காட்சிக்கூடம்  2004 ஆம் ஆண்டில் ரஞ்சனி ஷெட்டரின் முதல் தனி கண்காட்சியை அமெரிக்காவில் நடத்தியது. அது முதற்கொண்டு ஷெட்டரின் படைப்புகளை மட்டுமே கொண்டு அமைந்த அவருடைய பெயரில் அமைந்த தனிக் கண்காட்சிகளை ஐ.சி.ஏ. பாஸ்டன் (2008), மெட்ரோபொலிட்டன் மியூசியம் ஆஃப் ஆர்ட், நியூயார்க் (2018), தி பிலிப்ஸ் சேகரிப்புகள், வாஷிங்டன் டி.சி (2019) ஆகிய இடங்களில் நடத்தியது. மேற்கத்திய பார்வையாளர்களுக்கு தல்வார் அறிமுகப்படுத்திய மற்ற கலைஞர்களில், ரம்மனா உசேன், ஆல்வார் பாலசுப்பிரமணியம், ஆலன் டிசோசா, ரம்மனா உசேன், ஆலியா சையத், அஞ்சும் சிங், அர்பிதா சிங், முஹன்னட் கேடர், என்.என். ரிம்ஸன் மற்றும் ஷீலா மகிஜானி ஆகியோர் குறிப்பிடத்தக்கவர் ஆவர்.
கண்காட்சிகள்
2007 ஆம் ஆண்டு முதல் நியூயார்க் தல்வாரில் கண்காட்சிகள் தொடர்ந்து நடைபெற்று வருகின்றன.
வெளியீடுகள்
2019: அர்பிதா சிங், நேரத்தைகட்டிக்கொள்வது, எல்லா தத்தா மற்றும் தீபக் தல்வார் எழுதிய எழுதிய உரை
2017: ரஞ்சனி ஷெட்டார், வானத்துக்கும் பூமிக்கும் இடையில், கேத்தரின் டிஜெகர், ரஞ்சனி ஷெட்டார், தீபக் தல்வார் எழுதிய உரை, தல்வார் கலைக்கூடம்
2009: நஸ்ரீன் மொஹமதி, கட்டம் பிரிக்கப்படாதது,, கீதா கபூர், தீபக் தல்வார், ஆண்டர்ஸ் க்ரூகர், ஜான் யாவ் எழுதிய உரை, தல்வார் கலைக்கூடம்
2009: ஆழ்வார் பாலசுப்பிரமணியம், (இல்) இடையில், தீபக் தல்வார் எழுதிய உரை, தல்வார் கலைக்கூடம்
2008: ஆலன் டிசோசா, ஃபுகைப்படப்பணிகளின் ஒரு தசாப்தம், ஆலன் டிசோசா, ஈவ் ஓஷி, மோய் சியென், லூயிஸ் ஃபிரான்சியா, ஸ்டீவன் நெல்சன் எழுதிய உரை, தல்வார் கலைக்கூடம்
2005: நஸ்ரீன் மொஹமதி, கோடுகள் மத்தியில் கோடுகள், வரைதல் ஆவணங்கள் 52, கீதா கபூர், சூசெட் மின் எழுதிய உரை, வரைதல் மையம்
வெளி இணைப்புகள்
பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள் பகுப்பு:தில்லி அருங்காட்சியகங்கள் பகுப்பு:நியூயார்க் நகரம்
நன்செய்இடையார் பொன்காளியம்மன் கோயில்
நன்செய்இடையார் பொன்காளியம்மன் கோயில் தமிழ்நாட்டில் நாமக்கல் மாவட்டம், நன்செய்இடையார் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சந்திரா ரணராஜ
குடும்பம்
சந்திரா, குடும்பத்தின் ஏழு குழந்தைகளில் மூத்தவராக 1939 இல் அனுராதபுரத்தில் பிறந்தார். இவருடைய தாத்தா, டி. பி. பி. மகாதியூல்வேவா, பிரித்தானிய ஆட்சியின் கீழ் இருந்த இலங்கையின் சிறு கிராமங்களில் வழக்குகளைத் தீர்க்கும் நடுவர்களின் தலைவராக இருந்தார். இவரின் தந்தை எஸ். ஹெச். மகாதியூல்வேவா இலங்கையின் அனுராத புரத்தில் கச்சேரி முதலியாராகவும், 1947 முதல் 1952 வரை கலவெவை தொகுதிக்கான நாடாளுமன்ற உறுப்பினராகவும் இருந்தார்.
கல்வி
சந்திரா, கண்டியில் ஹில்வுட் கல்லூரியில் பயின்றார். இவர், வடக்கு மத்தியப் பிராந்தியத்திலிருந்து முதன்முதலில் பேராதனை கல்லூரிக்குச் சென்ற முதல் பெண்மணி ஆவார். 1961 இல் ஆசிரியர் படிப்பில் பட்டம் பெற்றார். அனுராத புரத்தில் இருந்த ஹோலி பேமிலி கான்வெண்ட் என்ற பள்ளியில் இவர் தனது முதல் கற்பித்தல் பணியைத் தொடங்கினார். செங்கடகலா தொகுதியின் நாடாளுமன்ற உறுப்பினராக இருந்த செல்டன் ரணராஜ என்பவரை மணந்த பின் கண்டிக்கு இடம்பெயர்ந்தார். அங்கு கண்டி மகளிர் பள்ளியில் ஆசிர்யர் பணியில் சேர்ந்தார். இவருடைய ஐந்து குழந்தைகளைக் கவனித்துக்கொள்வதற்காகப் பணிக்குச் சென்றார். பெரிமளா, அருணை, இரட்டையர்களான சிரோமி- சாமிளா, அஞ்சலி ஆகியோர் இவருடைய மக்களாவர்.
பணிகள்
1978 இல் சந்திரா ரணராஜ பேராதனைப் பல்கலைக் கழகத்தின் முதல் குழுவில் உறுப்பினராக நியமனம் செய்யப்பட்டார். பின்னர் உள்ளூர் அரசியலில் கவனம் செலுத்தத் தொடங்கினார். கண்டியின் நகராட்சிக் குழுவுக்கானத் தேர்தலில் வெற்றி பெற்று அதன் உறுப்பினரானார். 1979 முதல் 1989 வரை தொடர்ந்து துணை மேயராகத் தேர்ந்தெடுக்கப்பட்டார். 1990 இல் கண்டியின் முதல் பெண் மேயராகத் தேர்ந்தெடுக்கப்பட்டார். இலங்கையின் முதல் பெண் மேயர் இவரே ஆவார். சந்திரா தன்னுடைய பதவிக்காலத்தில் கண்டியின் பாரம்பரியத்தைப் பாதுகாப்பதிலும் பேணுவதிலும் நல்ல வழக்குரைஞராக உறுதியுடன் செயல்பட்டார். இவருடைய மகள் அருணை பிலிப்பைன்சு நாட்டின் தூதராக உள்ளார். சந்திரா ரத்னராஜ 2016 ஆம் ஆண்டு மார்ச் இரண்டாம் நாள் தனது 77 ஆம் வயதில் இறந்தார்.
வெங்கட் ரங்கநாதன்
வெங்கட் ரங்கநாதன் (13 மே 1989) என்பவர் தமிழ்நாட்டு நடிகர் ஆவார். இவர் மெல்ல திறந்தது கதவு, தெய்வம் தந்த வீடு, ரோஜா போன்ற பல தொடர்களிலும் திருமணம் போன்ற சில திரைப்படங்களிலும் நடித்துள்ளார்.
ஆரம்ப வாழ்க்கை
வெங்கட் ரங்கநாதன் 1989 மே 13 அன்று தமிழ்நாட்டில் பழனியில் பிறந்தார். பழனியில் உள்ள முனிசிபல் மேல்நிலைப்பள்ளியில் இடைநிலைக் கல்வியை முடித்தார். புதுக்கோட்டை முகாம்பிகாய் பொறியியல் கல்லூரியில் இளங்கலை பட்டம் பெற்றார். இவரது மனைவி பெயர் அஜந்தா ஒரு புகைப்படக் கலைஞர், இவருக்கு தேஜா என்ற ஒரு மகள் உண்டு.
மேற்கோள்கள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:தமிழ்நாட்டு நடிகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தமிழ்நாட்டு தொலைக்காட்சி பிரமுகர்கள் பகுப்பு:தமிழ் தொலைக்காட்சி நடனப்போட்டி போட்டியாளர்கள் பகுப்பு:தமிழ்த் திரைப்பட நடிகர்கள்
கலிங்க இராச்சியம்
கலிங்க இராச்சியம் ( Kalingga Kingdom ) என்பது இந்தோனேசியாவின் நடுச் சாவகத்தின் வடக்கு கடற்கரையில் 6- ஆம் நூற்றாண்டில் ஆட்சி செய்த இந்தியமயமாக்கப்பட்ட இராச்சியம் ஆகும். இது நடு சாவகத்திலுள்ள ஆரம்பகால இந்து-பௌத்த இராச்சியமாக இருந்தது. மேலும் குடாய் மற்றும் தருமநகரம் ஆகியவை போன்றே இதுவும் இந்தோனேசிய வரலாற்றில் பழமையான இராச்சியமாகும்.
வரலாற்று ஆக்கம்
இந்த காலகட்டத்தின் தொல்லியல் கண்டுபிடிப்புகளும் வரலாற்று பதிவுகளும் குறைவு. மேலும் இராச்சியத்தின் தலைநகரின் சரியான இடமும் தெரியவில்லை. இது இன்றைய பெக்காலோஙான் அல்லது ஜெபராவிற்கு இடையில் எங்கோ இருந்ததாக கருதப்படுகிறது. கெலிங் துணை மாவட்டம் ஜெபரா ரீஜென்சியின் வடக்கு கடற்கரையில் காணப்படுகிறது. இருப்பினும் பெக்காலோங்கன் மற்றும் படாங் ரீஜென்சிக்கு அருகிலுள்ள சில தொல்லியல் கண்டுபிடிப்புகள் பெக்காலோங்கன் ஒரு பண்டைய துறைமுகம் என்பதைக் காட்டுகிறது. பெக்காலோங்கன் என்பது பெ-கலிங்-ஆனின் மாற்றப்பட்ட பெயராக இருக்கலாம் என்றும் கருதப்படுகிறது. கலிங்கம் 6-7 ஆம் நூற்றாண்டுகளுக்கு இடையில் இருந்தது. மேலும் இது சாவகத்தில் நிறுவப்பட்ட ஆரம்பகால இந்து-பௌத்த இராச்சியங்களில் ஒன்றாகும். இந்த இராச்சியத்தின் வரலாற்றுப் பதிவு அரிதானது. மேலும், தெளிவற்றது, மேலும் பெரும்பாலும் சீன ஆதாரங்கள் மற்றும் உள்ளூர் மரபுகளிலிருந்து வருகிறது.
நடு சாவகத்தின் வடக்கில் அமைந்டிருந்தாகக் கருதப்படும் கலிங்கம் 5 ஆம் நூற்றாண்டில் தோன்றியது. கலிங்க இராச்சியம் பற்றிய தகவல்கள் சீனாவில் கண்டறியப்பட்ட கல்வெட்டுகள் மற்றும் பதிவுகள் மூலம் பெறப்படுகின்றன. பொ.ச.752 இல், கலிங்க இராச்சியம் சிறீவிஜயத்தின் கைப்பற்றப்பட்ட பிரதேசமாக மாறியது. சிறீவிஜயம் முன்பு கைப்பற்றிய தர்மாஸ்ரயா மற்றும் தருமநகர இராச்சியங்களுடன் இந்த இராச்சியம் ஒரு வர்த்தக வலையமைப்பின் ஒரு பகுதியாக இருந்தது. மூன்று இராச்சியங்களும் சிறீவிஜய - பௌத்த வர்த்தக வலையமைப்பின் வலுவான போட்டியாளர்களாக மாறின.
வரலாறு
சீன ஆதாரங்கள் சீனாவிலிருந்து வந்தவை. மேலும், தாங் வம்சத்திற்கு முந்தையவை. சீன பௌத்த துறவி ஈஜிங்கின் கூற்றுப்படி, 664 இல் ஈனிங் (會寧'Huìníng' ) என்ற சீன புத்த துறவி ஹெலிங்கிற்கு வந்து சுமார் மூன்று ஆண்டுகள் தங்கியிருந்தார். அவர் தங்கியிருந்த காலத்திலும், ஹெலிங் துறவியான ஞானபத்ரனின் உதவியோடும், ஏராளமான புத்த ஈனயான நூல்களை மொழிபெயர்த்தார்.
பொ.ச.674 ஆம் ஆண்டில் இராணி ஷிமா என்பவரால் ஆளப்பட்டது. திருட்டுக்கு எதிரான அவரது கடுமையான சட்டம் காரணமாக அவரது மக்களை நேர்மையாகவும் முழுமையான உண்மையை நிலைநிறுத்தவும் ஊக்குவித்தது. பாரம்பரியத்தின் படி, ஒரு நாள் ஒரு வெளிநாட்டு மன்னர் கலிங்க மக்களின் உண்மையையும் நேர்மையையும் சோதிக்க கலிங்கத்தின் ஒரு வீதியில் தங்கம் நிரப்பப்பட்ட ஒரு பையை வைத்தார். மூன்று ஆண்டுகளுக்குப் பிறகு, ஷிமாவின் மகன், பட்டத்து இளவரசன், தற்செயலாக பையை தனது காலால் தொடும் வரை, தங்களுக்குச் சொந்தமில்லாத பையை யாரும் தொடத் துணியவில்லை. ராணி தனது சொந்த மகனுக்கு மரண தண்டனை விதித்தார். ஆனால் தங்கப் பையை தொட்டது இளவரசனின் கால்தானே தவிர தலையல்ல, எனவே இளவரசனின் உயிரைக் காப்பாற்றுமாறு இராணிக்கு முறையீடு செய்த ஒரு அமைச்சரால் இளவரசன் தண்டணையிலிருந்து தப்பித்தார். பிற்காலத்தில் இயற்றப்பட்ட புத்தகமான கரிதா பராஹ்யங்கனின் கூற்றுப்படி, ஷிமாவின் கொள்ளுப் பேரன் சஞ்சயன் சுந்தா இராச்சியம் மற்றும் காலு இராச்சியம் மற்றும் மாதரம் இராச்சியத்தின் நிறுவனர் ஆவார்.
பொ.ச.742 மற்றும் 755 க்கு இடையில், இராச்சியம் தீங் பீடபூமியில் இருந்து மேலும் கிழக்கு நோக்கி நகர்ந்தது. ஒருவேளை பௌத்த சைலேந்திரர்களின் முற்றுகையினால் இருக்கலாம்.
கல்வெட்டுகள்
துக்மாஸ் கல்வெட்டு கலிங்க காலத்தில் எழுதப்பட்டதாக மதிப்பிடப்பட்டுள்ளது. இது மெராபி மலையின் மேற்குச் சரிவில், துசுன் தகாவு, லெபக் கிராமம், கெகாமடன் கிராபாக், மகலாங் ரீஜென்சி, நடு சாவகம் ஆகிய பகுதிகளில் கண்டுபிடிக்கப்பட்டது. மேலும் சமசுகிருதத்தில் பல்லவ எழுத்தில் எழுதப்பட்ட இந்தியாவின் புனித கங்கையைப் போன்றதொரு தெளிவான நீரூற்றைப் பற்றி கூறுகிறது. கல்வெட்டில் திரிசூலம், கமண்டலம் (தண்ணீர் ஜாடி), பரசு (கோடாரி), 'காலசெங்கா', சக்ரங்கள், பத்மம் (தாமரை) போன்ற இந்து அடையாளங்களும் உருவங்களும் உள்ளன. இவை இந்துக் கடவுள்கள்களின் சின்னங்களாகும்.
இரண்டு கல்வெட்டுகளும் சுமார் 7 ஆம் நூற்றாண்டில் நடு சாவகத்தின் வடக்கு கடற்கரையில், ஒரு காலத்தில் இந்து சைவத்துவ இராச்சியமாக செழித்தோங்கி இன்று கலிங்க இராச்சியம் என அடையாளம் காணப்பட்டுள்ளது. தியெங் பீடபூமியின் இந்துக் கோயில்கள், கெடாங் சோங்கோ கோயில்கள் போன்ற வடக்கு சாவக மலைப்பகுதிகளில் சில பழமையான சாவக கோயில்கள் காணப்படுகின்றன. ஆனால் அவை பிற்காலத்தில், ஆரம்பகால மாதரம் இராச்சியத்தின் போது கட்டப்பட்டிருக்கலாம். மாதரம் இராச்சியத்தின் சைலேந்திரர்களின் தெற்கு நடு சாவக கெது சமவெளியில் பிற்கால இராச்சியம் செழித்தோங்க இந்த பழைய இராச்சியத்திற்கு இடையே ஒரு தொடர்பு இருப்பதாக வரலாற்றாசிரியர் பரிந்துரைத்தார்.
சான்றுகள்
பகுப்பு:குடியேற்றவாதத்துக்கு முந்திய இந்தோனேசிய அரசுகள் பகுப்பு:இந்தோனேசிய வரலாறு பகுப்பு:பிலிப்பீன்சின் வரலாறு பகுப்பு:முன்னாள் முடியாட்சிகள் பகுப்பு:தீவு நாடுகள் பகுப்பு:நடுச் சாவகம் பகுப்பு:சாவக வரலாறு
செம்மங்குளம்புதூர் மாரியம்மன் கோயில்
செம்மங்குளம்புதூர் மாரியம்மன் கோயில் தமிழ்நாட்டில் நாமக்கல் மாவட்டம், செம்மங்குளம்புதூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுசித்ரா சிங்
சுசித்ரா சிங் (Suchitra Singh (பிறப்பு :சனவரி 31, 1977) முன்னாள் இந்தியத் துடுப்பாட்ட அணி வீராங்கனை ஆவார். வலது கை மட்டையாளரான இவர் வலது கை நேர்ச்சுழல் பந்து வீச்சாளர் ஆவார். இவர் காமரூப் பெருநகர் மாவட்டம், அசாமில் பிறந்தார்.
2007-08 ஆம் ஆண்டில் அசாம் அணிக்காக வங்காளத் துடுப்பாட்ட அணிக்கு எதிராக சீனியர் பெண்கள் துடுப்பாட்டத் தொடரில் அறிமுகமானார். 2007-08 ஆம் ஆண்டிற்கான மண்டலங்களுக்கிடையிலான தொடரில் கிழக்கு மண்டலம் சார்பாக இவர் விளையாடினார். இந்தத் தொடரில் 14.16 எனும் மட்டையாட்ட சராசரியினையும் 7 இலக்குகளையும் கைப்பற்றினார்.
2009-10 ஆம் ஆண்டிற்கான பெண்கள் இருபது20 போட்டியில் அசாம் அணி சார்பாக திரிபுரா துடுப்பாட்ட அணிக்கு எதிராக விளையாடினார். 2009-10 மற்றும் 2010-11 ஆம் ஆண்டுகளுக்கு இடையில் 15 போட்டியில் விளையாடி 12.36 எனும் மட்டையாட்ட சராசரியும் 4 இலக்குகளையும் கைப்பற்றினார்.
மேற்கோள்கள்
பகுப்பு:1977 பிறப்புகள் பகுப்பு:வாழும் நபர்கள்
அமுர் ஆறு
அமுர் ஆறு அல்லது அமூர் ஆறு (''Amur River (எவென் Even: Тамур, Tamur; உருசியம்: река́ Аму́р, IPA: [ɐˈmur]) or Heilong Jiang (எளிய சீனம் Chinese: 黑龙江; பின்யின்: Hēilóng Jiāng, "Black Dragon River"; மஞ்சு Manchu: ᠰᠠᡥᠠᠯᡳᠶᠠᠨ ᡠᠯᠠ; மன்சுவின் ஒலிபெயர்ப்பு Möllendorff: Sahaliyan Ula, Sahaliyan Ula, “Black Water”); உலகின் பத்தாவது நெடிய ஆறான இது, உருசியாயாவின் தொலைதூர கிழக்கு (Russian Far East''), மற்றும் வடகிழக்கு சீனாவிற்கும் இடையேயான (உட்புற மஞ்சுரியா) எல்லைப் பகுதியில் உருவாகிறது.
அமுர் ஆற்றில் உள்ள மிகப்பெரிய மீன் வகையான கலுகா (kaluga) எனும் மீன், 5.6 மீட்டர் (18 அடி) நீளம் கொண்டது. உலகிலேயே அமுர் ஆற்றில் மட்டுமே மிதமான வெப்பம் நிலவுவதால், பாம்பு போன்ற உருவம் கொண்ட ஆசிய மீன் வகைகளும், ஈட்டி மீன் (pike) போன்ற ஆர்டிக் சைபீரிய மீன்களும் ஒன்றாக வாழ்கின்றன. மேலும் இந்த ஆற்றில், மிகப்பெரிய நன்னீர் மீனும், மற்றும் மற்ற உயிர்களை உண்டு வாழ்வதுமான டெய்மன் மீன் வகைகளும், அமுர் கெளுத்தி (Amur catfish) மற்றும் மஞ்சள்சீக் (yellowcheek) மீன்களும் இவ்வாற்றில் அதிகளவில் காணப்படுகிறது.
பெயர் மரபு
மரபு ரீதியாக, ஒரு ஆற்றை வெறுமனே "நீர்" என்று குறிப்பிடுவது பொதுவானது. மேலும் "நீர்" என்ற வார்த்தை ஆசிய மொழிகளின் படி பல மொழிகளில் இவ்வாறு உள்ளது: கொரிய மொழியில்: mul (물), மங்கோலிய மொழியில்: muren (mörön) மற்றும் ஜப்பானில்: mizu (み ず) ஆகியவை உள்ளன. இந்த ஆற்றுக்கு பின்வருமாறு பெயர் சூட்டப் பெற்றது. "அமுர்" என்ற பெயர் தண்ணீர் எனும் வேர் வார்த்தையிலிருந்து பரிணாமம் பெற்று, "பெரிய நீர்" க்கான அளவு மாற்றியுடன் இணைக்கப்பட்டது.
இந்த ஆற்றின் சீன பெயர், ஹெயிலோங் ஜியாங் (Heilong Jiang) என்றும், அது சீன மொழியில் "கருப்பு டிராகன் ஆறு" "Black Dragon River" என்றும், மேலும் அதன் மங்கோலியப் பெயரான "கர் மோரோன்" Khar mörön (சிரிலிக்: ஹார் மச்சன் Хар мөрөн), "கருப்பு ஆறு" (Black River) என்றும் பொருள் அறியப்பட்டது.
மார்க்கம்
இந்த அமுர் ஆறு, வடகிழக்கு சீனாவின் மேற்குப் பிராந்திய மலைகளில் சுமார் 303 மீட்டர் (994 அடி) உயரத்தில் சில்கா மற்றும், அர்குன் ஆகிய இருபெரும் ஆறுகளால் சங்கமித்து வளர்ச்சி அடைகிறது. இந்த ஆறு சீனாவிற்கும் இரசியாவிற்கும் இடையே உள்ள எல்லைப் பகுதியில் கிழக்கு நோக்கி ஓடுகிறது, மேலும் அது, 400 கிலோமீட்டர் (250 மைல்) க்கு மெதுவாக வில் வடிவில் திரும்பி, பல கிளை ஆறுகளை தன்னகத்தே பெற்றுக்கொண்டு பல சிறு நகரங்களை கடந்து செல்கிறது. . ஹுமாவில் மாகாணத்தில் (Huma County) ஓடும் ஹுமா ஆறு (Huma River), இந்த ஆற்றின் மிகப்பெரிய துணை ஆறாகும். அதன்பிறகு அது தெற்கு நோக்கி பாயும் இது, இரசியாவின் மாநகர் "பிலாகோ வெஷ் சென்ஸ்க்" (Blagoveshchensk) மற்றும், சீனாவின் "ஹேய்ஹே" (Heihe) ஆகிய இடங்களுக்கு இடையே தொடர்ந்து செல்லும் அமுர் ஆறு, குறிப்பிடத்தக்க அளவில் விரிவடைகிறது, ஏனெனில் "ஜெயா ஆறு" (Zeya River) எனும் ஆறு அதன் மிக முக்கியமான கிளைகளில் ஒன்றாகும்.
சான்றுகள்
பகுப்பு:ஆசிய மாதக் கட்டுரைகள் நவம்பர் 2017 பகுப்பு:ஆசிய ஆறுகள் பகுப்பு:சீனாவில் உள்ள ஆறுகள்
அல்லிவிளாகம் மாரியம்மன் கோயில்
அல்லிவிளாகம் மாரியம்மன் கோயில் தமிழ்நாட்டில் நாகபட்டினம் மாவட்டம், அல்லிவிளாகம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாதரம் இராச்சியம்
மாதரம் இராச்சியம் (Mataram Kingdom)   என்பது பொ.ச. 8 -11 ஆம் நூற்றாண்டுகளுக்கு இடையில்இந்தோனீசியாவில் உள்ள சாவகத் தீவில் செழித்தோங்கிய ஒரு இந்து - பௌத்த இராச்சியமாகும். இது நடுச் சாவகத்திலும் பின்னர் கிழக்கு சாவகத்திலும் அமைந்திருந்தது. சஞ்சயன் என்ற மன்னனால் நிறுவப்பட்ட இந்த இராச்சியத்தை சைலேந்திர வம்சமும், ஈசான வம்சமும் ஆட்சி செய்தன.
அதன் வரலாற்றின் பெரும்பகுதியின் போது, இராச்சியம் விவசாயத்தை, குறிப்பாக விரிவான நெல் விவசாயத்தை பெரிதும் நம்பியிருப்பதாகத் தெரிகிறது. மேலும் பின்னர் கடல் வணிகத்திலும் பயனடைந்தது. வெளிநாட்டு ஆதாரங்கள் மற்றும் தொல்லியல் சான்றுகளின்படி, இராச்சியம் அதிகளவில் மக்கள்தொகை கொண்டதாகவும், மிகவும் செழிப்பானதாகவும் இருந்ததாகத் தெரிகிறது. இராச்சியம் ஒரு பலதரபட்ட சமுதாயத்தை உருவாக்கியது. நன்கு வளர்ந்த கலாச்சாரம் இருந்தது. மேலும் நுட்பமான மற்றும் செம்மையான நாகரீகத்தை அடைந்தது.